ພວກປະທ້ວງຈູດໄຟເຜົາ ຕຶກອາຄານລັດຖະບານ ທີ່ລີເບຍ
ຕຶກອາຄານລັດຖະບານຫລາຍຫລັງ ຖືກຈູດເຜົາ ໃນນະຄອນຫລວງຕຣີໂປລີ ໃນຂະນະທີ່ ການປະທ້ວງລັດຖະບານເພີ່ມທະວີຂຶ້ນ.
ພວກທີ່ເຫັນເຫດການໃນນະຄອນຫລວງ Tripoli ຂອງລີເບຍກ່າວວ່າຕຶກອາຄານ ລັດຖະບານຫລາຍຫລັງ ໄດ້ຖືກຈູດເຜົາໃນຂະນະທີ່ພວກນັກເຄື່ອນໄຫວຝ່າຍຄ້ານຕໍ່ສູ້ກັນກັບພວກກໍາລັງຮັກສາຄວາມປອດໄພແລະພວກສະໜັບສະໜຸນລັດຖະບານໃນການເພີ່ມທະວີຂຶ້ນຢ່າງໄວຂອງການລຸກຮືຂຶ້ນ ຕໍ່ຕ້ານທ່ານ Moammar Gadhafi ຜູ້ນໍາລີເບຍນັ້ນ ພວກທີ່ເຫັນເຫດການກ່າວວ່າ ຕຶກອາຄານລັດຖະບານ ຫລາຍຫລັງໄດ້ລຸກເປັນໄຟຂຶ້ນໃນວັນຈັນມື້ນີ້ ຫລັງຈາກ ໄດ້ຍິນສຽງປືນດັງຂຶ້ນໃນກຸງຕຣີໂປລີ ເປັນເທື່ອທໍາອິດ ໃນຕອນແລງວັນອາທິດວານນີ້ ເວລາພວກປະທ້ວງຕໍ່ ຕ້ານລັດຖະບານພະຍາຍາມເຂົ້າຍຶດແລະຄວບຄຸມໃຈ ກາງນະຄອນຫລວງ ຈາກພວກທີ່ຈົງຮັກພັກດີຕໍ່ທ່ານ Gadhafi ນັ້ນ ພວກທີ່ເຫັນເຫດການກ່າວວ່າ ຕໍາ ຫລວດລີເບຍໄດ້ຍິງແກສນໍ້າຕາເພື່ອພະຍາຍາມຂັບໄລ່ ພວກປະທ້ວງ ໃຫ້ສະຫລາຍໂຕ ທ່ານ Saif al-islam ລູກຊາຍ ຂອງທ່ານ Gadhafi ໄດ້ອອກ ມາກ່າວຜ່ານທາງໂທລະພາບໃນ ວັນອາທິດວານນີ້ ປະກາດວ່າ ບິດາຂອງທ່ານຍັງຄວບຄຸມອໍາ ນາດຢູ່ໂດຍໄດ້ຮັບການສະໜັບ ສະໜຸນຈາກພວກທະຫານ ຕໍ່ ໜ້າການລຸກຮືຂຶ້ນຕໍ່ຕ້ານລັດຖະ ບານທີ່ຮ້າຍແຮງທີ່ສຸດ ນັບແຕ່ບິດາຂອງທ່ານໄດ້ຂຶ້ນກໍາອໍານາດດ້ວຍການກໍ່ລັດຖະປະຫານໃນປີ 1969 ເປັນຕົ້ນມາ ທ່ານ Saif al-islam ໃຫ້ຄໍາ ໜັ້ນສັນຍາວ່າ ລັດຖະບານຈະ ທໍາການຕໍ່ສູ້ ໄປຈົນຮອດຜູ້ຊາຍ ຄົນສຸດທ້າຍ ແມ່ຍິງຄົນສຸດທ້າຍ ແລະລູກກະສູນລູກສຸດທ້າຍເພື່ອ ຈະຄອງອໍານາດຢູ່ຕໍ່ໄປ ໃນການຖະແຫລງທີ່ເວົ້າລ່າຍໄປເປັນເວລາດົນນານ ພ້ອມກັບແກ່ວງນິ້ວມືໄປພ້ອມນັ້ນ ທ່ານ Saif al-islam ເຕືອນປະຊາຊົນລີເບຍໃຫ້ຢຸດເຊົາການລຸກຮືຂຶ້ນ ຫລືບໍ່ດັ່ງນັ້ນ ກໍຈະສ່ຽງກັບການກໍ່ສົງຄາມກາງເມືອງຂຶ້ນ ທີ່ຈະເຮັດໃຫ້ປະເທດຈົມຢູ່ໃຕ້ແມ່ນໍ້າເລືອດ ແລະນໍາພາປະເທດຊາດກັບຄືນໄປຢູ່ພາຍໃຕ້ອໍານາດຫົວເມືອງຂຶ້ນ ທ່ານຢືນຢັດວ່າ ລີເບຍບໍ່ແມ່ນ ອິຈີບ ຫລືຕູນີເຊຍ ສອງປະເທດເພື່ອນບ້ານທີ່ພວກຜູ້ນໍາປະເທດໄດ້ຖືກໂຄ່ນລົ້ມອອກຈາກອໍານາດໄປໃນຫວ່າງບໍ່ເທົ່າໃດສັບປະດາຜ່ານມານີ້ ທ່ານ Saif al-islam ຖິ້ມໂທດການປະທ້ວງທີ່ເກີດຂຶ້ນໃນພາກຕາເວັນອອກຂອງລີເບຍໃນວັນຈັນຜ່ານມາ ໃສ່ພວກໂຕການຫລາຍກຸ່ມ ທີ່ຮວມທັງພວກຊາວລີເບຍທີ່ອາໄສຢູ່ໃນຕ່າງ ປະເທດ ພວກຫົວນິຍົມອິສລາມ ສື່ມວນຊົນຕ່າງປະເທດ ແລະພວກຕິດຢາເສບຕິດ ແຕ່ ທ່ານຍອມຮັບວ່າ ກໍາລັງຮັກສາຄວາມປອດໄພຂອງລີເບຍກໍໄດ້ທໍາຄວາມຜິດພາດບາງຢ່າງ ໃນການປາບປາມພວກເດີນຂະບວນປະທ້ວງຍ້ອນຂາດການເຝິກແອບ ໃນການຮັບມືກັບສະຖານະການແບບນັ້ນ ກຸ່ມປົກປ້ອງສິດທິມະນຸດ Human Rights Watch ທີ່ມີຫ້ອງການຕັ້ງຢູ່ໃນສະຫະລັດ ກ່າວໃນວັນອາທິດວານນີ້ວ່າ ປະຊາຊົນຢ່າງນ້ອຍ 233 ຄົນໄດ້ເສຍຊີວິດໃນການລຸກຮືຂຶ້ນມາເປັນເວລາຫລາຍມື້ໃນລີເບຍ ຊຶ່ງສ່ວນຫລາຍແມ່ນຢູ່ໃນເມືອງ Benghazi ໃນພາກຕາເວັນອອກຂອງປະເທດ ທີ່ເປັນຈຸດໃຈກາງຂອງ ການເລີ້ມຕົ້ນການປະທ້ວງຂຶ້ນທໍາອິດນັ້ນ ພວກແພດໝໍໃນເມືອງ Benghazi ກ່າວວ່າ ມີຢ່າງນ້ອຍ 50 ຄົນເສຍຊີວິດໃນວັນອາທິດວານນີ້ ເວລາກໍາລັງຮັກສາຄວາມປອດໄພຍິງປືນໃສ່ພວກປະທ້ວງ ແລະພວກແຫ່ຂະບວນ ສົ່ງສະການນັ້ນ